Karianne Arntzen

Karianne Arntzen (født 19. mai 1967 i Sandnes) er en norsk musiker og låtskriver. 

Hun begynte å lage melodier og egne tekster på dialekt i 1995, og i 1999 fikk hun utgitt en låt på en samle-CD for kvinnelige artister (Stiff Nipples vol. 2). Hun har samarbeidet med ulike musikere opp igjennom, og i 2004 startet hun Karianne Arntzen Band.Karianne Arntsen Band  Aftenbladet.no  Musikken deres blir kalt «visepopjazz», og i juni 2005 fikk bandet opptre på talentscenen på festivalen Norwegian Wood. Bandet har spilt en rekke konserter landet rundt siden debuten. Arntzen fikk fonogramstøtte fra Fond for utøvende kunstnere i desember 2006,Visepop på Sandnesmål Aftenbladet.no  og ga ut albumene I går kveld (2007) og Sant (2011), begge på Via Music.. Bandet bestod (i 2011) av Vidar Schanche (gitar), John Lilja (kontrabass), Stene Osmundsen (trommer) og Gjermund Sivertsen (tangenter). 

Karianne Arntzen har også arbeidet som tekstforfatter for en rekke andre norskspråklige artister. I 2016 ble Hilde Selvikvåg nominert til Spellemann i visekategorien, med albumet "Slepp meg fri", hvor Arntzen har skrevet syv av tekstene.

 Referanser 

Kategori:Norske visesangere
Kategori:Personer fra Sandnes kommune